Kinaantakan Induo Onom

Sauk Induo Onom toi Kinaantakan Induo Onom (Boros Inggilis: Double Six Tragedy) nopo nga' iso kaantakan nokohompit do iso gontulud GAF N22-B Nomad don Sabah Air di songian Koinggonom Kosilau do Mahas toun 1976 (6 Mahas 1976) id Dondoung, Sabah. Nopujulan do kiniopon piipiro huguan tagayo ugu i Huguan Siou Tapantang Koiso Donald Stephens, om i Datuk Peter Mojuntin.

 Nangalaha 
Gontulud dii sakayon di 11 tulun nangapatai. Id siriba ngaran di nangalaha:Bolikan ko7 gsm 23. The Golden Son of the Kadazan. (Haing Bulaan Kadazan)

 Huguan Siou Tapantang Koiso Donald Stephens, Boyoon Panalad Sabah
 Datuk Peter Mojuntin, Panalad Kolunduan Pasok om Pamalayan Sabah
 Datuk Chong Thien Vun, Panalad Pituubungan om Kagamaan Ginumuan Sabah
 Datuk Salleh Sulong, Panalad Kasalangan (Kousinan) Sabah
 Datuk Darius Binion, Ponguhup di Wanan Boyoon Panalad
 Datuk Wahid Peter Andu, Golingob Poingkakal (Permanent Secretary) di Panalad Kasalangan Sabah
 Dr Syed Hussein Wafa, Monikoon Puru Pangakasan Kodopuan Sabah (Director of Sabah Economic Planning Unit)
 Ishak Atan, Golingob Poingolus (Private Secretary) di Panalad Kasalangan Molisia
 Monulu (Corporal) Said Mohammad, Panamong di Huguan Siou Tapantang Koiso
 Johari Fuad Stephens, Haing di Huguan Siou Tapantang Koiso
 Gandhi J. Nathan, Ponguhin (Pilot)

 Komilaan tinomod 
Katalib sauk dii ogumu tulun Sabah monguhot poingkuro nakaantak dii, tu' pogulu dii ogumu ninsakan mantad Kolunduan Pisompuuvan do mononsog tongo huguan Sabah do popologos kotunudan pogun lobi po i kotunudan don tumauwatu om tiob (petroleum and gas).

Id iso gakom gugua' (video recording) kiuhu do "Oil for Who?" (Tumau montok Disai?) di toun 2010 id Hongkod Koisaan, i Monikoon Pogulu PETRONAS, Tengku Razaleigh Hamzah minoboros kasasakai no yau i gontulud dii do poinrikau yau id likud di Huguan Siou Tapantang Koiso, om id wanan di Monikoon PETRONAS dii i Boyoon Panalad Sarawak, Tun Abdul Rahman Ya'kub. Ka di Razaleigh, sikog i Harris Salleh do minagangat dau lumabus mantad gontulud dii om moi tanud dau sumakai gontulud suai do tumulud kumaa Pulou Banggi do mongintong kokotopon do sapi.Natahu mantad Ruput di Philip Golingai id The Star "DOUBLE SIX TRAGEDY: Declassified report, answers or more questions ahead?"

 Sukuon